pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.จัดประชุมนานาชาติพัฒนาการดูแลผู้สูงอายุระยะยาว ให้ได้มาตรฐาน ยั่งยืน รองรับสังคมผู้สูงอายุ
วันพุธที่ 7 มิถุนายน 2560
สธ.จัดประชุมนานาชาติพัฒนาการดูแลผู้สูงอายุระยะยาว ให้ได้มาตรฐาน ยั่งยืน รองรับสังคมผู้สูงอายุ
กระทรวงสาธารณสุข จัดสัมมนานานาชาติแลกเปลี่ยนเรียนรู้การดําเนินงานดูแลผู้สูงอายุ เพื่อพัฒนาการดูแลผู้สูงอายุระยะยาว ให้ได้มาตรฐาน ยั่งยืนและมีประสิทธิผลรองรับสังคมผู้สูงอายุ
วันนี้ (7มิถุนายน2560)ที่ โรงแรมเซ็นทรา ศูนย์ราชการฯ กรุงเทพมหานคร นายแพทย์สมศักดิ์ อรรฆศิลป์ รองปลัดกระทรวงสาธารณสุข เปิดการประชุมสัมมนาระดับชาติ ในประเด็นการดูแลระยะยาว(Regional Seminar on Long-term Care)เพื่อเผยแพร่ และแลกเปลี่ยนเรียนรู้ผลการดําเนินงานบริการผู้สูงอายุของประเทศต่างๆโดยมีผู้เข้าร่วมประชุมกว่า 320 คน ได้แก่ผู้บริหารจากหน่วยงานที่เกี่ยวข้องทั้งของประเทศไทยและประเทศญี่ปุ่น นักวิชาการ และหน่วยงานภาคเอกชน จากประเทศต่างๆ ได้แก่ บรูไน กัมพูชา อินโดนีเซีย ลาว มาเลเซีย เมียนมา ฟิลิปปินส์ เวียดนาม ญี่ปุ่น ศรีลังกา มองโกเลีย และไทย
นายแพทย์สมศักดิ์ อรรฆศิลป์ รองปลัดกระทรวงสาธารณสุขกล่าวว่ากระทรวงสาธารณสุขให้ความสําคัญกับสุขภาพ และคุณภาพชีวิตของผู้สูงอายุเป็นอย่างมาก เพราะประเทศไทยเข้าสู่ภาวะสังคมสูงอายุที่เร็วมากเมื่อเทียบกับประเทศพัฒนาแล้ว เช่นฝรั่งเศสใช้เวลาในการเข้าสู่สังคมสูงอายุที่สมบูรณ์ (Aged Society)115 ปี สวีเดน 85 ปี สหรัฐอเมริกา 72 ปี อิตาลี 63 ปี ญี่ปุ่น 26 ปี แต่ในกลุ่มประเทศที่กําลังพัฒนาจะใช้ระยะเวลาในการเข้าสู่สังคมผู้สูงอายุที่สมบูรณ์สั้นกว่า เช่น เกาหลี ใช้เวลา 20 ปี สิงคโปร์ 17 ปี จีน 25 ปี และประเทศไทยใช้ระยะเวลาเพียง20ปี(2553-2573)ขณะนี้ประเทศไทยมีผู้สูงอายุ10.7ล้านคน ส่งผลให้มีเวลาในการเตรียมความพร้อมคนและระบบได้ในระยะเวลาสั้น
นายแพทย์สมศักดิ์กล่าวต่อว่า กระทรวงสาธารณสุขร่วมกับกระทรวงการพัฒนาสังคมและความมั่นคงของมนุษย์ และประเทศญี่ปุ่น โดยองค์การความร่วมมือระหว่างประเทศของญี่ปุ่น(JICA)มีความร่วมมือด้านวิชาการมาตั้งแต่ปี พ.ศ.2551ได้แก่1.โครงการพัฒนารูปแบบบริหารจัดการระบบบริการสุขภาพและสวัสดิการสังคมเชิงบูรณาการสําหรับผู้สูงอายุในประเทศไทย หรือเรียกย่อๆ ว่า“CTOP”และ2.โครงการพัฒนารูปแบบบริการระยะยาวสําหรับผู้สูงอายุที่ต้องพึ่งพิงรวมทั้งกลุ่มอายุอื่นที่ต้องการความช่วยเหลือในชีวิตประจําวันซึ่งเรียกสั้นๆว่า“LTOP”มีระยะเวลาดําเนินงาน5ปี ตั้งแต่ปี2556–ปี2560ในพื้นที่นําร่อง6แห่ง ซึ่งได้รับความร่วมมือจากหน่วยงานที่เกี่ยวข้อง จนการดําเนินงานประสบความสําเร็จด้วยดี
นายแพทย์สมศักดิ์กล่าวต่ออีกว่า ผลลัพธ์ของการดําเนินงานถือได้ว่า บรรลุวัตถุประสงค์ทั้ง 3 ประการ คือ 1. ได้ข้อเสนอเชิงนโยบายต่อรัฐบาลเรื่องการดูแลระยะยาวสําหรับผู้สูงอายุ 2.“รูปแบบบริการ”ได้รับการพัฒนาและนําไปใช้ในพื้นที่โครงการนําร่องอย่างยั่งยืนและมีประสิทธิผลดังที่ปรากฏในการนําเสนอผลการดําเนินงานของพื้นที่นําร่องทั้ง 6 แห่ง และ3.มีการพัฒนา “หลักสูตรการอบรมสําหรับผู้ดูแลผู้สูงอายุและผู้ประสานงาน” ปัจจุบันได้มี การอบรมCare Managerไปกว่า 2,000 คนทั่วประเทศ โดยผู้ที่ได้รับทุนไปอบรมที่ญี่ปุ่นในโครงการได้กลับมาจัดทําหลักสูตร และพัฒนาต่อยอดโดยกรมอนามัยได้รับการสนับสนุนงบประมาณจาก สปสช.ในการจัดการอบรมดังกล่าว และยังเป็นแนวคิดการพัฒนาบุคลากรกลุ่มนี้ คือ ทั้งCare ManagerและCaregiverให้มากขึ้นเพื่อรองรับสังคมผู้สูงอายุของประเทศไทยที่กําลังจะมาถึง
**************************7มิถุนายน2560
รัฐบาลไทย-ข่าวทำเนียบรัฐบาล-“บิ๊กอู๋” จับมือ รมว.แรงงานกัมพูชา เร่งรัดการพิสูจน์สัญชาติ
วันศุกร์ที่ 22 ธันวาคม 2560
“บิ๊กอู๋” จับมือ รมว.แรงงานกัมพูชา เร่งรัดการพิสูจน์สัญชาติ
รมว.แรงงาน หารือ รมว.แรงงานกัมพูชา ร่วมดําเนินการเร่งรัดการพิสูจน์สัญชาติ พร้อมแก้ปัญหาและวางระบบการทํางานร่วมกัน
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน ให้การต้อนรับ H.E. Mr.ITH Samheng รัฐมนตรีว่าการกระทรวงแรงงานและฝึกอาชีพ แห่งราชอาณาจักรกัมพูชา ณ ห้องรับรองรัฐมนตรีว่าการกระทรวงแรงงาน ชั้น ๖ อาคารกระทรวงแรงงาน (วันนี้ ๒๒ ธ.ค. 60) โดยเปิดเผยหลังการหารือว่า ได้หารือร่วมกับ H.E. Mr.ITH Samheng เกี่ยวกับความร่วมมือในการเร่งรัดการพิสูจน์สัญชาติแรงงานกัมพูชา ซึ่งทางฝ่ายกัมพูชาได้เสนอขยายระยะเวลาการพิสูจน์สัญชาติออกไปอีก ๖ เดือน เพื่อให้สอดคล้องกับจํานวนแรงงานที่ยังไม่ได้รับการพิสูจน์สัญชาติ ทั้งนี้ ทางกัมพูชามีความยินดีที่จะจัดชุดรถโมบายเคลื่อนที่ (Mobile Team) ร่วมกับเจ้าหน้าที่กระทรวงแรงงานของประเทศไทย เพื่อดําเนินการพิสูจน์สัญชาติในจังหวัดที่มีแรงงานกัมพูชาอยู่เป็นจํานวนมาก โดยฝ่ายรัฐบาลไทยพร้อมที่จะให้การสนับสนุนและอํานวยความสะดวกอย่างเต็มที่ นอกจากนี้ H.E. Mr.ITH Samheng ยังได้ขอให้กระทรวงแรงงานรับรองมาตรฐานฝีมือแก่แรงงานกัมพูชาที่มีผ่านการทํางานในประเทศไทย
“การพิสูจน์สัญชาติแรงงานต่างด้าวถือเป็นนโยบายสําคัญของรัฐบาล โดยจะบูรณาการการทํางานร่วมกับทางการกัมพูชา ในการแก้ปัญหาและวางระบบการทํางานร่วมกัน เพื่อให้สามารถดําเนินการได้อย่างถูกต้อง รวดเร็ว ทันเวลา ถ้าทําสําเร็จจะเป็นประโยชน์ต่อทั้ง 2 ประเทศ แรงงานต่างด้าวที่มาจากประเทศกัมพูชาก็จะได้รับการคุ้มครอง ไม่ถูกเอารัดเอาเปรียบจากนายจ้าง มีสวัสดิการทางสังคมที่ดี ซึ่งเป็นประโยชน์ต่อแรงงานอย่างแท้จริง” พล.ต.อ. อดุลย์ฯ กล่าวในท้ายที่สุด
+++++++++++++++++++++++
รัฐบาลไทย-ข่าวทำเนียบรัฐบาล-สถาบันคุ้มครองเงินฝากจัดงานครบรอบ 10 ปี ก้าวสู่ทศวรรษที่ 2 แห่งความท้าทาย บนเทรนด์เศรษฐกิจยุคดิจิทัล
วันศุกร์ที่ 3 สิงหาคม 2561
สถาบันคุ้มครองเงินฝากจัดงานครบรอบ 10 ปี ก้าวสู่ทศวรรษที่ 2 แห่งความท้าทาย บนเทรนด์เศรษฐกิจยุคดิจิทัล
สถาบันคุ้มครองเงินฝาก หรือ สคฝ. จัดงานครบรอบ 10 ปี “Deposit Insurance Trends and Challenges in The Digital Era” มุ่งสู่องค์กรดิจิทัล พร้อมเข้าสู่ทศวรรษที่ 2 ของความท้าทายบนกระแสความเปลี่ยนแปลงทางเศรษฐกิจการเงินยุคดิจิทัล
นายกฤษฎา จีนะวิจารณะ ประธานกรรมการสถาบันคุ้มครองเงินฝาก กล่าวว่า สถาบันคุ้มครองเงินฝากเป็นองค์กรของรัฐที่จัดตั้งขึ้นตั้งแต่ ปี 2551 ตามพระราชบัญญัติสถาบันคุ้มครองเงินฝาก พ.ศ. 2551 มีหน้าที่ให้ความคุ้มครองแก่ผู้ฝากในสถาบันการเงิน ในกรณีที่สถาบันการเงินซึ่งอยู่ภายใต้ความคุ้มครองถูกปิดกิจการ โดยผู้ฝากจะได้รับเงินฝากคืนจากสถาบันคุ้มครองเงินฝากอย่างรวดเร็วภายในวงเงินและระยะเวลาที่กฎหมายกําหนดไว้ ซึ่งเป็นหนึ่งในกลไกสําคัญในการสร้างความเชื่อมั่นให้กับประชาชนผู้ฝากเงิน และรักษาเสถียรภาพในระบบสถาบันการเงินไทย
ในโอกาสครบรอบการดําเนินงาน 10 ปี และก้าวเข้าสู่ทศวรรษที่ 2 สคฝ.จึงได้จัดงานครบรอบ 10 ปี สถาบันคุ้มครองเงินฝากขึ้น ภายใต้แนวความคิด “Deposit Insurance Trends and Challenges in The Digital Era” โดยได้รับเกียรติจาก นายวิสุทธิ์ ศรีสุพรรณ รัฐมนตรีช่วยว่าการกระทรวงการคลัง กล่าวปาฐกถาพิเศษในหัวข้อ “ก้าวสู่ทศวรรษแห่งความเปลี่ยนแปลงทางเศรษฐกิจและการเงินไทย”
นอกจากนี้ ยังจัดให้มีการเสวนาใน 2 หัวข้อ ได้แก่ “จับตาเทรนด์การเงินยุคดิจิทัล” ซึ่งเป็นการเสวนาการเปลี่ยนแปลงเทคโนโลยีการเงิน สถานการณ์ FinTech โอกาสและความท้าทายในโลกการเงินยุคดิจิทัล โดยผู้เชี่ยวชาญจากภาครัฐและเอกชน และหัวข้อ “Deposit Insurance Trends and Challenges in Digital Era: Why, how, and for whom?” ซึ่งจะเสวนาในประเด็นที่สําคัญเกี่ยวกับแนวโน้ม และการเปลี่ยนแปลงที่สําคัญของโครงสร้าง และมาตรฐานการกํากับดูแลระบบสถาบันการเงินและระบบคุ้มครอง เงินฝากในระดับสากล โดยผู้ทรงคุณวุฒิจากสมาคมสถาบันประกันเงินฝากนานาชาติ (IADI) และสถาบันประกันเงินฝากต่างประเทศ
ตลอดช่วงเวลาหนึ่งทศวรรษที่ผ่านมา สคฝ.ตระหนักดีว่าความเชื่อมั่นของผู้ฝากถือเป็นจุดเริ่มต้นของความสําเร็จ จึงได้มีการพัฒนาในด้านต่างๆ อย่างต่อเนื่อง ได้แก่ การปรับปรุงกฎหมายที่เกี่ยวข้องกับ การจ่ายคืนผู้ฝากให้ สคฝ.จ่ายเงินฝากคืนภายใน 30 วัน โดยผู้ฝากไม่ต้องมายื่นคําขอ การพัฒนาระบบข้อมูลรายผู้ฝาก และการพัฒนาระบบปฏิบัติงานจ่ายคืนผู้ฝาก
“ทศวรรษที่ 2 ของ สคฝ. ถือเป็นภารกิจแห่งความท้าทาย เพราะเป็นยุคของการเปลี่ยนผ่านรูปแบบการเงินและระบบเศรษฐกิจที่จะอิงฐานข้อมูลดิจิทัล จึงเป็นเรื่องสําคัญเร่งด่วนของผู้เกี่ยวข้องกับระบบการเงินของไทย ตลอดจนประชาชนทั่วไป ที่ต้องเตรียมพร้อมรับมือกับการเปลี่ยนแปลงของเทคโนโลยี โดยเฉพาะ ภาคการเงินที่เปลี่ยนแปลง ซึ่งกําลังเกิดขึ้นในทั่วโลก ดังนั้น การสร้างความมั่นใจให้กับประชาชนในการฝากเงิน และใช้บริการสถาบันการเงิน ยังเป็นพันธกิจที่ สคฝ. ยึดมั่น เพื่อรักษาเสถียรภาพให้แก่ระบบสถาบันการเงินไทย” นายกฤษฎากล่าว
ผู้สนใจสามารถสอบถามข้อมูลเพิ่มเติมเกี่ยวกับเรื่องการคุ้มครองเงินฝาก ได้ทางศูนย์บริการข้อมูลคุ้มครองเงินฝาก โทร.1158 และศึกษาข้อมูลได้ทางเว็บไซต์ www.dpa.or.th, Facebook / Youtube : DPAThailand, Line : @DPAThailand
“สถาบันคุ้มครองเงินฝาก คุ้มครองเพื่อคุณ”
สถาบันคุ้มครองเงินฝาก อาคารเอสเจ อินฟินิท วัน บิสซิเนสคอมเพล็กซ์ ชั้น 25-27 เลขที่ 349 ถนนวิภาวดีรังสิต แขวงจอมพล เขตจตุจักร กรุงเทพมหานคร 10900
รัฐบาลไทย-ข่าวทำเนียบรัฐบาล-ครม.เห็นชอบร่าง พ.ร.บ.กองทุนบำเหน็จบำนาญข้าราชการ
วันพุธที่ 25 เมษายน 2561
ครม.เห็นชอบร่าง พ.ร.บ.กองทุนบําเหน็จบํานาญข้าราชการ
ครม.เห็นชอบร่างพระราชบัญญัติกองทุนบําเหน็จบํานาญข้าราชการ แก้ไขให้ปรับเพดานการส่งเงินสมทบเข้ากองทุนจากร้อยละ 15 ของเงินเดือนเพิ่มเป็นร้อยละ 30
ครม.เห็นชอบร่างพระราชบัญญัติกองทุนบําเหน็จบํานาญข้าราชการ แก้ไขให้ปรับเพดานการส่งเงินสมทบเข้ากองทุนจากร้อยละ 15 ของเงินเดือนเพิ่มเป็นร้อยละ 30 เพื่อให้สมาชิกสมทบเงินเอาไว้ใช้ในระยะยาวเพิ่มขึ้น และเปิดทางให้ตั้งบริษัทหลักทรัพย์จัดการกองทุนรวม เพื่อหาผลประโยชน์ตอบแทนให้กับกองทุน กบข.
นายพรชัย หาญยืนยงสกุล รองอธิบดีกรมบัญชีกลาง เปิดเผยว่า คณะรัฐมนตรีได้มีมติเห็นชอบแก้ไขร่าง พ.ร.บ.กองทุนบําเหน็จบํานาญข้าราชการ (กบข.) เมื่อวันที่ 24 เมษายน 2561 ซึ่งกรมบัญชีกลางได้ยกร่างแก้ไขในหลายประเด็น คือ (1) การให้ผู้ที่เคยเป็นสมาชิกกองทุนสํารองเลี้ยงชีพอื่นๆ สามารถโอนเงินจากกองทุนดังกล่าวให้ กบข. บริหารต่อได้ (2) เปิดทางให้ กบข. สามารถจัดตั้งบริษัทหลักทรัพย์จัดการกองทุนจํากัดได้ (3) ปรับเพดานการส่งเงินสมทบเข้ากองทุนจากร้อยละ 15 ของเงินเดือนเพิ่มเป็นร้อยละ 30 เพื่อให้สมาชิกสมทบเงินเอาไว้ใช้ในระยะยาวเพิ่มขึ้น (4) ให้ข้าราชการบางประเภทที่กฎหมายบัญญัติให้เกษียณอายุราชการ ภายหลังจากอายุครบ 60 ปีบริบูรณ์ เช่น ข้าราชการตุลาการ หรือข้าราชการอัยการ เป็นเหตุให้ข้าราชการบางประเภทได้รับเงินจาก กบข. ล่าช้ากว่าหน่วยงานอื่น สามารถขอรับเงินสะสมและเงินสมทบพร้อมทั้งผลประโยชน์ของเงินดังกล่าวได้ (5) ให้สมาชิกที่สิ้นสุดสมาชิกภาพแล้ว แต่เลือกที่จะยังไม่ขอรับเงินสะสม เงินสมทบ เงินประเดิม เงินชดเชย และผลประโยชน์ตอบแทนของเงินดังกล่าวคืน หรือเลือกทยอยรับเงินคืน โดยให้ กบข. บริหารเงินดังกล่าวต่อไปได้ สามารถปรับเปลี่ยนแผนการลงทุนสําหรับเงินดังกล่าว และ (6) ปรับปรุงแก้ไขการบริหารเงินของ กบข. บางประเด็น คือ (1) ขยายขอบเขตการนําเงินสํารองและเงินกองกลางของกองทุนฯ ไปลงทุนได้อย่างกว้างขวางมากยิ่งขึ้น (2) ให้สมาชิกเลือกแผนการลงทุนสําหรับ เงินประเดิม เงินชดเชย และผลประโยชน์ตอบแทนของเงินดังกล่าว และ (3) กําหนดให้ในกรณีที่สมาชิกไม่ได้เลือกแผนการลงทุนใด ให้ถือว่าสมาชิกยินยอมให้กองทุนจัดแผนการลงทุนที่กําหนดให้ลงทุนในหลักทรัพย์ที่มีความเสี่ยงเหมาะสมกับช่วงอายุของสมาชิก ทั้งนี้ เพื่อต้องการเพิ่มประสิทธิภาพบริหารงานของกองทุน กบข.
รองอธิบดีกรมบัญชีกลาง กล่าวต่อว่า การแก้ไขร่าง พ.ร.บ.กองทุนบําเหน็จบํานาญข้าราชการ (กบข.) ในครั้งนี้ เพื่อต้องการเพิ่มสิทธิให้แก่สมาชิก เพื่อให้สมาชิกมีชีวิตความเป็นอยู่ที่ดี และเปิดโอกาสให้สมาชิกมีส่วนร่วมในการบริหารจัดการเงินของตนเองที่อยู่ในความดูแลของ กบข. ให้มากขึ้น พร้อมทั้งการปรับปรุงแก้ไขอํานาจในการบริหารของ กบข. ให้ทันสมัย มีความคล่องตัว เพิ่มโอกาสในการลงทุน และสอดคล้องกับสภาวะทางเศรษฐกิจที่เปลี่ยนแปลงไปอย่างรวดเร็ว
กลุ่มงานประชาสัมพันธ์ สํานักงานเลขานุการกรม กรมบัญชีกลาง โทร. 0 2127 7000 ต่อ 4708กลุ่มงานประชาสัมพันธ์
รัฐบาลไทย-ข่าวทำเนียบรัฐบาล-รมว.ดิจิทัล หารือ รมว.กระทรวงการต่างประเทศ แห่งไอร์แลนด์ สร้างความร่วมมือด้าน ICT และการศึกษา
วันพฤหัสบดีที่ 9 พฤศจิกายน 2560
รมว.ดิจิทัล หารือ รมว.กระทรวงการต่างประเทศ แห่งไอร์แลนด์ สร้างความร่วมมือด้าน ICT และการศึกษา
รมว.ดิจิทัล
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมหารือกับนายจอห์น ฮัลลิแกน (H.E. Mr. John Halligan T.D.) รัฐมนตรีว่าการกระทรวงการต่างประเทศสําหรับการฝึกอบรมทักษะนวัตกรรม การวิจัย และพัฒนา สาธารณรัฐไอร์แลนด์ พร้อมด้วย นายเบร็นดัน รอเจอรส์ (H.E. Mr.Brendan Rogers) เอกอัครราชทูตสาธารณรัฐไอร์แลนด์ประจําประเทศไทย และคณะผู้แทน โดยทั้งสองฝ่ายได้แลกเปลี่ยนข้อมูลเกี่ยวกับนโยบายประเทศไทย 4.0 และแผนนโยบายเศรษฐกิจดิจิทัล รวมถึงความเป็นไปได้และโอกาสในการจัดทําความร่วมมือด้าน IT และทักษะที่เกี่ยวข้องในขับเคลื่อนเศรษฐกิจดิจิทัล ในโอกาสนี้ ฝ่ายไอร์แลนด์ ได้นําเสนอความก้าวหน้าและความเชี่ยวชาญในการจัดการระบบการศึกษา ซึ่งไอร์แลนด์มีสถาบันการศึกษาด้านเทคโนโลยี และการวิจัยและนวัตกรรม ที่มีชื่อเสียงและมีความเชี่ยวชาญเฉพาะด้าน เพื่อพัฒนาและสนับสนุนการดําเนินงานของ SMEs ของประเทศ พร้อมทั้งให้ความเห็นเกี่ยวกับการเสริมสร้างการเรียนรู้ให้กับประชาชนซึ่งเป็นเรื่องที่สําคัญและท้าทาย ทั้งนี้ ไอร์แลนด์ยินดีที่จะสนับสนุนและจัดทําความร่วมมือด้าน ICT เทคโนโลยีดิจิทัล และด้านการศึกษากับประเทศไทยในอนาคต เมื่อวันที่ 7 พฤศจิกายน 2560 ณ ห้องประชุมสํานักงานรัฐบาลอิเล็กทรอนิกส์ (องค์การมหาชน) อาคารบางกอกไทยทาวเวอร์ ถนนรางน้ํา กรุงเทพฯ
***********************
รัฐบาลไทย-ข่าวทำเนียบรัฐบาล-บีโอไอนำเอสเอ็มอีไทยบุกญี่ปุ่น สร้างเครือข่ายอุตฯ อาหาร - อุปกรณ์การแพทย์
วันพฤหัสบดีที่ 7 กุมภาพันธ์ 2562
บีโอไอนําเอสเอ็มอีไทยบุกญี่ปุ่น สร้างเครือข่ายอุตฯ อาหาร - อุปกรณ์การแพทย์
บีโอไอสงขลา จับมือบีโอไอพิษณุโลก นําคณะเอสเอ็มอีไทยจากภาคใต้และภาคเหนือเดินทางไปเยือนโตเกียว และโอซากา ประเทศญี่ปุ่น หวังสร้างเครือข่ายและขยายโอกาสทางธุรกิจในกลุ่ม อุตสาหกรรมอาหารและอุปกรณ์ทางการแพทย์
นายภนธร วงศ์พรหม ผู้อํานวยการศูนย์เศรษฐกิจการลงทุนภาคที่ 5 (จังหวัดสงขลา) สํานักงานคณะกรรมการส่งเสริมการลงทุน (บีโอไอ) เปิดเผยว่า กองประสานและพัฒนาปัจจัยการลงทุน ร่วมกับศูนย์เศรษฐกิจการลงทุนภาคที่ 7 (พิษณุโลก) และบีโอไอสงขลา จะจัดกิจกรรมสร้างเครือข่ายการลงทุน โดยจะนําคณะผู้ประกอบการขนาดกลางและขนาดย่อม (เอสเอ็มอี) เดินทางไปกรุงโตเกียว และนครโอซากา ประเทศญี่ปุ่น ระหว่างวันที่ 4 – 8 มีนาคม 2562
โดยกิจกรรมสําคัญ ได้แก่ เข้าร่วมชมงานแสดงสินค้าอาหารและเครื่องดื่ม FOODEX JAPAN 2019 ซึ่งเป็นงานแสดงสินค้านานาชาติที่มีมากกว่า 3,700 บูธจาก 80 ประเทศทั่วโลก และจะเป็นตลาดสําหรับเอสเอ็มอีไทยในกลุ่มสินค้าอาหารและเครื่องดื่มในอนาคต เพราะญี่ปุ่นนําเข้าอาหารจากทั่วโลกปีละกว่า 6 หมื่นล้านเหรียญสหรัฐฯ โดยเฉพาะอาหารสําเร็จรูป อาหารเพื่อสุขภาพ อาหารเสริม ซึ่งเป็นกลุ่มที่ประเทศไทยมีศักยภาพและมีความหลากหลายในด้านทรัพยากรธรรมชาติ เช่น พืช ผัก สมุนไพร และยังเป็นเวทีให้ผู้ประกอบการไทยได้พบปะและขยายความร่วมมือกับผู้ผลิตสินค้าอาหารและเครื่องดื่มชั้นนําจากทั่วโลกไปสู่การสร้างความร่วมมือกันในอนาคตด้วย
นอกจากนี้ คณะของเอสเอ็มอีไทยจะได้เดินทางไปเยี่ยมชมกิจการผลิตอาหารชั้นนําของญี่ปุ่น ได้แก่ บริษัท Morinaga Milk Industry ผู้ผลิตและจําหน่ายผลิตภัณฑ์นมที่ใหญ่ที่สุดในญี่ปุ่น และบริษัท Nipro Corporation ผู้ผลิตอุปกรณ์การแพทย์ของญี่ปุ่น และถือเป็นบริษัทผู้เชี่ยวชาญการคิดค้นและสร้างนวัตกรรมทางการแพทย์
และบีโอไอยังจะพาคณะเอสเอ็มอีไทยไปเยี่ยมชมกิจการผลิตรถเข็นและอุปกรณ์สําหรับผู้พิการของ Kawamura Gishi และกิจการผลิตอาหารแปรรูปจากบุกและผัก ของ Tsuda Food Industry ผู้ประกอบการ เอสเอ็มอีไทยที่สนใจเข้าร่วมกิจกรรม สามารถติดต่อสอบถามรายละเอียดได้ที่ศูนย์เศรษฐกิจการลงทุนภาคที่ 5 (บีโอไอสงขลา) โทร 074 584506 หรือ 074 584504
************************************************************
รัฐบาลไทย-ข่าวทำเนียบรัฐบาล-กรมบัญชีกลางเผย ผลใช้จ่ายเงิน 4 เดือนแรกปี 63 ใช้จ่ายแล้ว 9.59 แสนล้านบาท พร้อมเร่งรัดส่วนราชการดำเนินการจัดซื้อจัดจ้าง ให้พร้อมลงนามในสัญญาได้ทันที
วันจันทร์ที่ 24 กุมภาพันธ์ 2563
กรมบัญชีกลางเผย ผลใช้จ่ายเงิน 4 เดือนแรกปี 63 ใช้จ่ายแล้ว 9.59 แสนล้านบาท พร้อมเร่งรัดส่วนราชการดําเนินการจัดซื้อจัดจ้าง ให้พร้อมลงนามในสัญญาได้ทันที
กรมบัญชีกลางรายงานผลการใช้จ่ายเงินงบประมาณปี 2563 (1 ต.ค.62 - 31 ม.ค.63) ใช้จ่ายแล้ว 959,941 ล้านบาท คิดเป็นร้อยละ 32 และเร่งรัดส่วนราชการดําเนินการจัดซื้อจัดจ้างโครงการที่ใช้เงินงบประมาณรายจ่ายประจําปีงบประมาณ พ.ศ.2563 ให้พร้อมลงนามในสัญญาได้ทันที
กรมบัญชีกลาง รายงานผลการใช้จ่ายเงินงบประมาณ ปี 2563 (1 ต.ค. 62 - 31 ม.ค. 63) ใช้จ่ายแล้ว 959,941 ล้านบาท คิดเป็นร้อยละ 32 และได้เร่งรัดให้ส่วนราชการดําเนินการจัดซื้อจัดจ้างโครงการที่ใช้เงินงบประมาณรายจ่ายประจําปีงบประมาณ พ.ศ. 2563 ให้พร้อมลงนามในสัญญาได้ทันที เมื่องบประมาณรายจ่ายประจําปี 2563 มีผลบังคับใช้
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ผลการใช้จ่ายเงินงบประมาณรายจ่ายประจําปี 2563 (ตั้งแต่วันที่ 1 ต.ค. 62 - 31 ม.ค. 63) ซึ่งเป็นการใช้จ่ายงบประมาณปี 62 ไปพลางก่อน โดยงบประมาณภาพรวมใช้จ่ายแล้ว จํานวน 959,941 ล้านบาท ของวงเงินงบประมาณ 3,000,000 ล้านบาท หรือคิดเป็นร้อยละ 32 จําแนกเป็น 1) รายจ่ายลงทุนมีการใช้จ่าย จํานวน 60,001 ล้านบาท ของวงเงินงบประมาณ 593,871 ล้านบาท คิดเป็นร้อยละ 10.10 2) รายจ่ายประจํามีการใช้จ่าย จํานวน 899,940 ล้านบาท ของวงเงินงบประมาณ 2,406,129 ล้านบาท คิดเป็นร้อยละ 37.40 สําหรับเงินงบประมาณที่กันไว้เบิกเหลื่อมปี มีการใช้จ่าย จํานวน 257,039 ล้านบาท ของวงเงินงบประมาณ 263,268 ล้านบาท คิดเป็นร้อยละ 97.63
“ สําหรับโครงการที่ต้องดําเนินการจัดซื้อจัดจ้างในปี 63 มีจํานวน 646,161 โครงการ เป็นเงินจํานวน237,589.8 ล้านบาท จําแนกเป็น 1) โครงการที่จัดทําสัญญาแล้ว จํานวน 561,747 โครงการ วงเงินงบประมาณ 76,602.10 ล้านบาท 2) โครงการที่อยู่ระหว่างรอลงนามในสัญญา จํานวน 50,767 โครงการ วงเงินงบประมาณ 26,258.43 ล้านบาท 3) โครงการที่อยู่ระหว่างจัดหาคู่สัญญา จํานวน 33,647 โครงการ วงเงินงบประมาณ 134,729.27 ล้านบาท กรมบัญชีกลางได้เร่งรัดหน่วยงานของรัฐดําเนินการจัดซื้อจัดจ้าง เพื่อให้พร้อมรองรับพระราชบัญญัติงบประมาณรายจ่ายประจําปีงบประมาณ พ.ศ. 2563 ซึ่งอยู่ระหว่างการประกาศใช้ โดยได้มอบนโยบายให้คลังเขต/คลังจังหวัดเร่งประสานงานทําความเข้าใจกับทุกหน่วยงานของรัฐให้เตรียมความพร้อมเร่งดําเนินการจัดทําสัญญาโครงการจัดซื้อจัดจ้างให้สามารถลงนามได้ทันที เมื่องบประมาณรายจ่ายประจําปี 2563 มีผลบังคับใช้ ” โฆษกกรมบัญชีกลางกล่าว
ทั้งนี้ หน่วยงานของรัฐสามารถดําเนินการจัดซื้อจัดจ้างไปก่อนได้ แต่จะลงนามในสัญญาต่อเมื่องบประมาณรายจ่ายประจําปี 2563 มีผลบังคับใช้ และได้รับการจัดสรรงบประมาณจากสํานักงบประมาณแล้ว เพื่อให้ทุกหน่วยงานสามารถเบิกจ่ายเงินงบประมาณได้โดยเร็ว มีประสิทธิภาพและเป็นไปตามเป้าหมาย ซึ่งจะช่วยทําให้มีเม็ดเงินกระจายเข้าสู่ระบบเศรษฐกิจส่งผลดีในการพัฒนาประเทศในภาพรวมต่อไป
รัฐบาลไทย-ข่าวทำเนียบรัฐบาล-ก.แรงงาน ประชุม คกก. ดูแล และติดตามการดำเนินการศูนย์บริการร่วม
วันศุกร์ที่ 25 พฤษภาคม 2561
ก.แรงงาน ประชุม คกก. ดูแล และติดตามการดําเนินการศูนย์บริการร่วม
วันที่ 25 พฤษภาคม 2561 เวลา 13.30 น. นางเพชรรัตน์ สินอวย รองปลัดกระทรวงแรงงาน เป็นประธานการประชุมคณะกรรมการกํากับ ดูแล และติดตามการดําเนินการศูนย์บริการร่วมกระทรวงแรงงาน ครั้งที่ 3/2561
วันที่ 25 พฤษภาคม 2561 เวลา 13.30 น. นางเพชรรัตน์ สินอวย รองปลัดกระทรวงแรงงาน เป็นประธานการประชุมคณะกรรมการกํากับ ดูแล และติดตามการดําเนินการศูนย์บริการร่วมกระทรวงแรงงาน ครั้งที่ 3/2561 ณ ห้องประชุมประสงค์ รณะนันท์ ชั้น 5 อาคารกระทรวงแรงงาน โดยที่ประชุมได้มีการพิจารณาเรื่องการสร้างแรงจูงใจและขวัญกําลังใจแก่เจ้าหน้าที่ศูนย์บริการร่วมกระทรวงแรงงาน และวีดีทัศน์การนําเสนอศูนย์บริการร่วมกระทรวงแรงงานต่อที่ประชุมศูนย์ปฏิบัติการกระทรวงแรงงาน
-----------------------------------------------
กองเผยแพร่และประชาสัมพันธ์
25 พฤษภาคม 2561
ชาญชัย ชาวหนองเพียร ภาพ/ข่าว
รัฐบาลไทย-ข่าวทำเนียบรัฐบาล-รัฐบาลใช้มาตรการภาษีจูงใจผู้มีความสามารถสูงระดับโลก ใน 10 อุตสาหกรรมเป้าหมาย
วันศุกร์ที่ 17 มีนาคม 2560
รัฐบาลใช้มาตรการภาษีจูงใจผู้มีความสามารถสูงระดับโลก ใน 10 อุตสาหกรรมเป้าหมาย
รัฐบาลอนุมัติมาตรการภาษีเพื่อจูงใจผู้มีความสามารถสูงระดับโลกทั้งผู้บริหาร ผู้เชี่ยวชาญ และนักวิจัยในกลุ่มอุตสาหกรรมเป้าหมาย
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติมาตรการภาษีเพื่อจูงใจผู้มีความสามารถสูงระดับโลกทั้งผู้บริหาร ผู้เชี่ยวชาญ และนักวิจัยในกลุ่มอุตสาหกรรมเป้าหมาย เช่น อุตสาหกรรมยานยนต์สมัยใหม่ อุตสาหกรรมอิเล็กทรอนิกส์อัจริยะ ให้ย้ายถิ่นฐานเข้ามาทํางานในประเทศไทยโดยเฉพาะในพื้นที่ระเบียงเศรษฐกิจพิเศษภาคตะวันออกซึ่งเป็นพื้นที่ที่มีศักยภาพสูง ที่รัฐบาลส่งเสริมให้เกิดการลงทุนรอบใหม่ โดยจะได้รับสิทธิลดอัตราภาษีเงินได้บุคคลธรรมดาร้อยละ 17 หรือใช้หลักเกณฑ์หักลดหย่อนตามปกติ ไม่กระทบต่อค่าตอบแทนที่เคยได้รับในต่างประเทศ และไม่เกิดความเหลื่อมล้ํากับคนไทยหรือชาวต่างชาติที่ทํางานอยู่ในปัจจุบัน ทั้งนี้ มาตรการดังกล่าวจะทําให้เกิดการถ่ายทอดองค์ความรู้และช่วยยกระดับศักยภาพในการแข่งขันของไทยให้มากขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงอุตสาหกรรมชูอินดัสตรีบับเบิลเชื่อมนิวซีแลนด์เสริมแกร่งเกษตรอุตสาหกรรมสองประเทศ
วันพุธที่ 8 กรกฎาคม 2563
กระทรวงอุตสาหกรรมชูอินดัสตรีบับเบิลเชื่อมนิวซีแลนด์เสริมแกร่งเกษตรอุตสาหกรรมสองประเทศ
กระทรวงอุตสาหกรรมชูอินดัสตรีบับเบิลเชื่อมนิวซีแลนด์เสริมแกร่งเกษตรอุตสาหกรรมสองประเทศ
กรุงเทพฯ 7 กรกฎาคม 2563 – กระทรวงอุตสาหกรรม หารือ นิวซีแลนด์ ผนึกกรอบความร่วมมือ อินดัสตรีบับเบิล (Industry Bubble)เสริมศักยภาพเกษตรอุตสาหกรรมสองประเทศ แลกเปลี่ยนองค์ความรู้เกษตรยั่งยืนและเทคโนโลยีนวัตกรรมเพื่อเสริมความแข็งแกร่งในสองภูมิภาค นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรมกล่าวว่ากระทรวงอุตสาหกรรม มีแนวทางเพิ่มขีดความสามารถในการฟื้นฟูอุตสาหกรรมเกษตรผ่านการดําเนินงานของกรมส่งเสริมอุตสาหกรรม (กสอ.) โดยได้หารือกรอบความร่วมมือกับประเทศนิวซีแลนด์ เพื่อการเป็นพันธมิตรในด้านอุตสาหกรรมเกษตร หรือ อินดัสตรีบับเบิล (Industry Bubble) ซึ่งถือได้ว่า นิวซีแลนด์มีความเชี่ยวชาญด้านการแปรรูปสินค้าเกษตรเพื่อการส่งออกเช่นเดียวกับไทยทั้งในด้านความปลอดภัยอาหาร (Food Safety) และการทําเกษตรกรรมยั่งยืน (SustainableAgriculture) โดยกรอบความร่วมมือทางด้านอุตสาหกรรมหรือ อินดัสตรีบับเบิล (IndustryBubble) ประเทศไทยจะนําเสนอองค์ความรู้ในการพัฒนาเกษตรอุตสาหกรรมที่สามารถพึ่งพาตนเองได้ตามหลักการปรัชญาของเศรษฐกิจพอเพียง หรือ บ้านบึงโมเดล ซึ่งพิสูจน์ได้ชัดเจนแล้วว่าแม้ในภาวะวิกฤตก็ยังสามารถดําเนินกิจการได้อย่างมั่นคงขณะเดียวกันจะเร่งดําเนินการเพื่อแลกเปลี่ยนองค์ความรู้ในด้านการพัฒนานวัตกรรมระหว่างสองประเทศ เพื่อเสริมศักยภาพให้กับอุตสาหกรรมเกษตรเพราะไทยและนิวซีแลนด์ ถือได้ว่าเป็นประเทศศูนย์กลางที่มีศักยภาพด้านการเกษตรของแต่ละภูมิภาคของตน สําหรับประเทศนิวซีแลนด์เป็นประเทศที่มีความสัมพันธ์กับไทยยาวนานกว่า64 ปีเป็นประเทศคู่ค้าลําดับที่ 31 ของไทย ซึ่งไทยเป็นประเทศคู่ค้าลําดับที่8 ของนิวซีแลนด์ โดยได้นําเข้าสินค้าทางการเกษตรมากที่สุดคือผลผลิตกลุ่มเครื่องเทศและสมุนไพร ซึ่งเป็นการสั่งซื้อจากร้านอาหารไทยที่มีอยู่ในประเทศนิวซีแลนด์เป็นจํานวนมาก นายสุริยะ กล่าว ทั้งนี้นิวซีแลนด์เผชิญกับปัญหาต้นทุนการผลิตสินค้าเกษตรที่สูง โดยเฉพาะอย่างยิ่งในช่วงที่มีการระบาดของโควิด-19 จึงอยากสร้างความร่วมมือ เพื่อแลกเปลี่ยนประสบการณ์ด้านการทําเกษตรปลอดภัยและการบริหารจัดการความเสี่ยงอีกทั้ง จากมาตรการทางสาธารณสุขที่ผ่านมา พบว่า ทั้งสองประเทศมีการดําเนินการที่มีประสิทธิภาพเช่นเดียวกันจึงมั่นใจในความปลอดภัยของสินค้าเกษตรแปรรูปไทย ในการส่งออกไปยังประเทศในแถบยุโรป โดยเชื่อว่าจะสามารถยกระดับความร่วมมืออินดัสตรีบับเบิล (Industry Bubble)กับไทยในภาคอุตสาหกรรมซึ่งจะเริ่มต้นจากความร่วมมือในด้านเกษตรอุตสาหกรรมที่นิวซีแลนด์มีความเชี่ยวชาญและสอดคล้องกับเป้าหมายของกระทรวงอุตสาหกรรมในการเสริมความแข็งแกร่งให้กับเศรษฐกิจฐานรากนายสุริยะ กล่าวทิ้งท้าย
รัฐบาลไทย-ข่าวทำเนียบรัฐบาล-กระทรวงเกษตรฯ วางแผนเพิ่มพื้นที่กักเก็บน้ำ สำหรับใช้เป็นแหล่งน้ำต้นทุนเพื่อการอุปโภค-บริโภค ช่วยเหลือการเกษตร และบรรเทาอุทกภัย
วันอาทิตย์ที่ 5 กรกฎาคม 2563
กระทรวงเกษตรฯ วางแผนเพิ่มพื้นที่กักเก็บน้ํา สําหรับใช้เป็นแหล่งน้ําต้นทุนเพื่อการอุปโภค-บริโภค ช่วยเหลือการเกษตร และบรรเทาอุทกภัย
กระทรวงเกษตรฯ วางแผนเพิ่มพื้นที่กักเก็บน้ํา สําหรับใช้เป็นแหล่งน้ําต้นทุนเพื่อการอุปโภค-บริโภค ช่วยเหลือการเกษตร และบรรเทาอุทกภัย
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ตรวจเยี่ยมการก่อสร้างอ่างเก็บน้ําคลองหิน ต.คลองหิน อ.อ่าวลึก จ.กระบี่ โดยอ่างเก็บน้ําดังกล่าวมีความจุที่ระดับน้ําเก็บกัก 13.37 ล้าน ลบ.ม. ซึ่งกระทรวงเกษตรและสหกรณ์ โดยกรมชลประทาน มีแผนดําเนินการก่อสร้างภายในปี 2564 - 2566
"หากดําเนินการก่อสร้างอ่างเก็บน้ําคลองหินแล้วเสร็จ จะช่วยเป็นแหล่งน้ําต้นทุนสําหรับการอุปโภค-บริโภค และช่วยเหลือการเกษตรในพื้นที่ อีกทั้งยังเป็นการช่วยบรรเทาอุทกภัยในพื้นที่ตําบลคลองหินและบริเวณใกล้เคียง นอกจากนี้ ยังเป็นแหล่งเพาะพันธุ์สัตว์น้ํา เพื่อให้ราษฎรได้สามารถทําประโยชน์หรือมีอาชีพทํากินอีกทางหนึ่งด้วย” นายเฉลิมชัย กล่าว
ทั้งนี้ กระทรวงเกษตรฯ โดยกรมชลประทาน ได้ดําเนินการศึกษาความเหมาะสมของโครงการ (PR) อ่างเก็บน้ําแล้วเสร็จ ตั้งแต่ปี 2560 และมีแผนดําเนินการศึกษาความเหมาะสมโครงการระบบส่งน้ํา ในปี 2564 บริเวณพื้นที่การเกษตรตําบลคลองหิน ด้านเหนืออ่างเก็บน้ํา และจะพิจารณาก่อสร้างระบบส่งน้ําด้วยการสูบน้ํา (PUMPING) และวิธีแรงโน้มถ่วง (GRAVITY) ต่อไป
รัฐบาลไทย-ข่าวทำเนียบรัฐบาล-ดร.สาธิต เปิดคลินิกกัญชา และโครงการรับยาใกล้บ้าน โรงพยาบาลระยอง
วันพฤหัสบดีที่ 5 กันยายน 2562
ดร.สาธิต เปิดคลินิกกัญชา และโครงการรับยาใกล้บ้าน โรงพยาบาลระยอง
รัฐมนตรีช่วยว่าการกระทรวงสาธารณสุข เปิดคลินิกกัญชาทางการแพทย์ และโครงการรับยาใกล้บ้าน โรงพยาบาลระยอง เพื่อการเข้าถึงการรักษาด้วยสารสกัดน้ํามันกัญชา เพิ่มความสะดวกในการรับยา ลดแออัด
วันนี้ (5 กันยายน 2562) ที่โรงพยาบาลระยอง จ.ระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังเป็นประธานเปิดคลินิกกัญชาทางการแพทย์ และเปิดโครงการรับยาใกล้บ้าน ว่า โรงพยาบาลระยอง มีศักยภาพและมีความพร้อมในการให้บริการประชาชน เป็น 1 ในโรงพยาบาลศูนย์ 13 แห่ง ที่เปิดบริการคลินิกกัญชาทางการแพทย์ โดยเริ่มให้คําปรึกษาเบื้องต้นตั้งแต่วันที่19 สิงหาคม 2562 ทําให้ผู้ป่วยเข้าถึงการรักษาด้วยสารสกัดน้ํามันกัญชาทางการแพทย์ ที่มีบุคลากรที่ผ่านการอบรม มีแนวทางดําเนินงานและคู่มือการปฏิบัติในการดูแลรักษา การส่งต่อผู้ป่วย โดยโรงพยาบาลจะคัดกรองโรคและอาการตามเกณฑ์ข้อบ่งใช้ เมื่อเข้าเกณฑ์จะส่งต่อเข้ารับการรักษาในคลินิกกัญชาเพื่อการรักษาทางการแพทย์ ซึ่งมีผู้เข้ารับบริการจนถึงวันที่ 4 กันยายน 2562 จํานวน 32 คน ในหลายกลุ่มโรค เช่น มะเร็งต่างๆ ปวดประสาท โรคพากินสัน อื่นๆ โดยเปิดให้บริการทุกวันพฤหัสบดีที่ 4 ของเดือน และมีแผนจะเปิดเพิ่มขึ้นเป็น สัปดาห์ละ 1 วัน
นอกจากนี้ ยังได้เร่งดําเนินการตามนโยบายลดแออัด เพิ่มความสะดวกให้ประชาชน โดยจัดทําโครงการรับยาใกล้บ้าน และเป็นโรงพยาบาลนําร่องกับผู้ป่วยสิทธิหลักประกันสุขภาพถ้วนหน้า และเป็นผู้ป่วยโรคไม่ติดต่อเรื้อรัง ได้แก่ เบาหวาน โรคความดันโลหิตสูงที่ควบคุมอาการได้ดี หรือผู้ป่วยโรคศัลยกรรมกระดูก ที่ไม่ใช้ยาอินซูลิน/วาร์ฟาริน หรือยาเสพติด และยังมียาเหลือพอใช้อย่างน้อย 7 วัน สามารถเลือกรับยาได้ที่โรงพยาบาลส่งเสริมสุขภาพตําบลในเครือข่าย 18 แห่ง และมีร้านขายยาเข้าร่วมโครงการจํานวน 8 แห่ง เพิ่มความสะดวก และเป็นทางเลือกให้กับผู้รับบริการ
************************************** 5 กันยายน 2562